jkorsvik/nowiki_second_scrape_merged huggingface dataset:
Cyclocephala conspicua

Cyclocephala conspicua er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 15-17 millimeter), bred, blankt, mørk hornbille.  Hodet er svart, pronotum er brunrødt med et par store, svarte flekker, bein er mørkbrune, dekkvingene svarte med en T-formet, rustrød tegning i den bakre delen. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt fra Honduras i nord til Ecuador i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala conspicua Sharp, 1877


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
(en) Cyclocephala conspicua i Encyclopedia of Life 
(en) Cyclocephala conspicua i Global Biodiversity Information Facility 
(en) Cyclocephala conspicua hos NCBI 
(en) Kategori:Cyclocephala conspicua – bilder, video eller lyd på Wikimedia Commons 
Cyclocephala conspicua – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala lurida

Cyclocephala lurida er en bille som hører til gruppen hornbiller i familien skarabider (Scarabaeidae).


== Utseende ==
En nokså liten (10-14 millimeter), avlang, blankt, rødbrun hornbille.  Hodet er mørkt. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt fra Pennsylvania og Nebraska i nord til Mellom-Amerika i sør, også på Bahamas.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala lurida Bland, 1863
Cyclocephala lurida coahuilae Bates, 1888
Cyclocephala lurida lurida Bland, 1863


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
bugguide.net - bildegalleri over nordamerikanske arter [2]
Dynastidae du monde- nettside om arten
(en) Cyclocephala lurida i Global Biodiversity Information Facility 
(en) Cyclocephala lurida hos ITIS 
(en) Cyclocephala lurida hos NCBI 
(en) Kategori:Cyclocephala lurida – bilder, video eller lyd på Wikimedia Commons 
Cyclocephala lurida – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala atripes

Cyclocephala atripes er en bille som hører til gruppen hornbiller i familien skarabider (Scarabaeidae).


== Utseende ==
En nokså liten (10-14 millimeter), avlang, blankt, gulbrun hornbille med mørke (brunsvarte) bein.  Hodet er mørkt. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt fra Honduras i nord til Ecuador i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala atripes Bates, 1887


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
Bilder av arten
(en) Cyclocephala atripes i Encyclopedia of Life 
(en) Cyclocephala atripes i Global Biodiversity Information Facility 
(en) Cyclocephala atripes hos NCBI 
Cyclocephala atripes – detaljert informasjon på Wikispecies 
(en) Cyclocephala – kategori av bilder, video eller lyd på Commons
Nordisk skogsløp med skyting

Nordisk skogsløp med skyting, ofte bare kalt skogsløp, er en disiplin som kombinerer løping og feltskyting med grovkalibret rifle. Sporten kan sees på som sommerutgaven av skifeltskyting. Sporten arrangeres i Norge av skytterlag tilsluttet Det frivillige Skyttervesen. I Sverige kalles sporten «springfältskytte» og arrangeres av klubber tilsluttet Svenska Skyttesportförbundet (SvSF), mens den kalles for «terrænløb» i Danmark og arrangeres av klubber tilsluttet DGI Skyting.
Løypelengden er normalt mellom 2 og 3 km med mellom 2 og 3 innlagte skytinger, hvor våpenet oppbevares på standplass i motsetning til skiskyting. Skogsløp kan enten arrangeres som normalprogram eller sprint. Norgesmesterskapet i normalprogram arrangeres under landsskytterstevnet, mens NM i sprint arrangeres senrere på høsten. I motsetning til de andre øvelsene i DFS deles klassene i skogsløp og skifelt inn etter kjønn.


== Se også ==
Norgesmesterskapet i skogsløp med skyting
Skiskyting
Skifeltskyting, ligner også på skogsløp, men med langrenn mellom holdene.
Elgskiskyting


== Referanser ==


== Eksterne lenker ==
Aktivitetsbrosjyre for skogsløp med skyting - dfs.no Arkivert 10. november 2017 hos Wayback Machine.
Thore Tjersland

Thore Svines Tjersland (født 30. oktober 1893 i Nes i Vest-Agder, død 11. oktober 1964) var en norsk forretningsmann og lokalpolitiker. Han var aktivt medlem i Nasjonal Samling (NS), Vidkun Quislings nasjonalistiske parti før og under andre verdenskrig i Norge, og varaordfører i Flekkefjord etter krigsutbruddet i 1940. I 1942 ble han beordra til stillinga som «fylkesfører» i NS' fylkesorganisasjon i «Vest-Viken» (fylkene Buskerud og Vestfold).


== NS' fylkesfører i Buskerud og Vestfold ==

Thore Tjersland hadde drevet forretninger i Tyskland i nesten ti år da han meldte seg inn i NS i stiftelsesåret 1933. Fra 1. november 1942 var han «fylkesfører» for partiet i  Vest-Viken (også skrevet Vestviken, Vesterviken og Vestre Viken), NS' storfylke som fra  1. april 1942 omfatta Buskerud og Vestfold. Han kom da fra Flekkefjord og overtok stillinga etter Axel Aass (1914–1977) som ble NS' nye fylkesfører i Oppland og Hedmark. Tjersland satt som fylkesfører i Vest-Viken fram til 15. april 1945 da storfylket ble delt i Buskerud og Vestfold som tidligere. Han fortsatte da som NS-leder i Buskerud, mens Willy Klevenberg, tidligere landspropagandaleder i NS, overtok i Vestfold som beholdt navnet «Vest-Viken».I landsvikoppgjøret ble Thore Tjersland 30. november 1946 dømt til tvangsarbeid i ti år, mot statsadvokatens påstand om 20 år, og inndragning av 27 000 kroner.


== Referanser ==


== Eksterne lenker ==
(en) Thore Tjersland – kategori av bilder, video eller lyd på Commons
Igoh Ogbu

Igoh Ogbu (født 8. februar 2000) er en nigeriansk fotballspiller som spiller for den tsjekkiske klubben Slavia Praha.


== Karriere ==


=== Rosenborg ===
I august 2017 var han på prøvespill i Rosenborg.Den 17. februar 2018 skrev han under en fireårs-kontrakt med Rosenborg ut 2021.Den 19. juni 2019 fikk han sin offisielle A-lagsdebut for Rosenborg mot Ull/Kisa i 3. runde i cupen.


==== Levanger (lån) ====
Den 4. april 2018 lånes ut fra Rosenborg til Levanger frem til 19. juli 2018.Den 8. april 2018 fikk han sin første kamp for Levanger mot Aalesund. En lokal jury kåret Igoh Ogbu til banens beste spiller.


==== Sogndal (lån) ====
Den 1. august 2019 ble han lånt ut til Sogndal ut sesongen 2019.Den 4. august 2019 fikk han sin første kamp for Sogndal mot Ull/Kisa.Den 6. oktober 2019 scoret han sitt første mål for Sogndal mot Sandnes Ulf.Den 3. desember ble det klar at Ogbu fortsetter lånet i Sogndal ut sesongen 2020. Sogndal har også en opsjon for framtidig kjøp.


=== Sogndal ===
Den 12. juni 2020 skrev han under en treårskontrakt med Sogndal.


=== Lillestrøm ===
Den 29. januar 2021  skrev han under en  femårskontrakt med Lillestrøm.


=== Slavia Praha ===
Den 6. januar 2023 skrev han under for den tsjekkiske klubben Slavia Praha på en kontrakt til den 31. desember 2026.


== Referanser ==


== Eksterne lenker ==
(en) Igoh Ogbu – Transfermarkt 
(en) Igoh Ogbu – Soccerbase.com 
(en) Igoh Ogbu – Soccerway 
(no) Igoh Ogbu – Norges Fotballforbund
Fremmede guder

Fremmede guder (amerikansk tittel: The Wanderer) er et amerikansk stumt historisk drama/religiøst drama fra 1925 regissert av Raoul Walsh. Filmen var basert på Maurice V. Samuels' skuespill The Wanderer, som ble uroppført i New York City 1. februar 1917. Det bygde i sin tur på tyske Wilhelm August Schmidtbonns roman Der verlorene Sohn, ein Legendenspiel, som ble utgitt i 1912.I rollene ses blant andre Greta Nissen, William Collier jr. og Ernest Torrence.


== Fakta om filmen ==
I utgaven av American Cinematographer fra mai 1925 ble det opplyst at sjefsfotograf Victor Milner nærmet seg slutten med å filme Raoul Walshs The Prodigal Son. Antageligvis hadde den en slik tittel, fordi historien liknet på Jesus Kristus' lignelse om Den fortapte sønn fra Lukasevangeliet. I utgaven av American Cinematographer fra juni 1925 ble imidlertid filmen referert til under sin endelige tittel, The Wanderer, den samme som Maurice V. Samuels' skuespill.


== Rolleliste ==
Greta Nissen - Tisha
William Collier jr. - Jether
Ernest Torrence - Tola
Wallace Beery - Pharis
Tyrone Power sr. - Jesse
Kathryn Hill - Naomi
Kathlyn Williams - Huldah
George Regas - Gaal (kreditert som George Rigas)
Holmes Herbert - Profet
Snitz Edwards - Juvelér


== Myrna Loy ==
En ukreditert Myrna Loy medvirker som én av jentene på bakkanalen.


== Bevaringsstatus ==
En ukomplett kopi av filmen er bevart.


== Referanser ==


== Eksterne lenker ==
(en) Fremmede guder på Internet Movie Database 
(sv) Fremmede guder i Svensk Filmdatabas 
(en) Fremmede guder på AllMovie
Den adiaforistiske strid

Den adiaforistiske strid var et internt luthersk teologisk stridspunkt under den kirkepolitiske reformasjonen i Tyskland, mellom gnesiolutheranerne og filippistene. Philipp Melanchthon og hans tilhengere inntok det standpunkt at protestantene i de såkalte «adiaphora» (gresk = mellomting, det vil si likegyldige ting) i den katolske kirke kunne forholde seg likegyldige, - men ikke hva gjaldt de sentrale trosartikler.
Som adiafora anså Melanchthon elementer som seremonier og riter, blant annet høyaltere, lys, messegevandter og tidebønner. Han gav i de Leipzig-artikler som han utarbeidet dermed konsesjoner i katolsk retning. Men dette ble møtt med sterk motstand fra gnesiolutheranerne, som i lys av bekjennelsen ikke anså noe slikt for likegyldige ting. Deres protest mot Leipzig-artiklene ble fremført særlig av Matthias Flacius. Ut av dette utviklet det seg en rekke andre indrelutherske stridsspørsmål.
Denne adiaforiststriden under Interimstiden fra 1548 og fremover kalles av og til for «den første adiaforiststrid» og skiller den dermed side om side med «den annen adiaforiststrid» som var en mer «individualetisk variant»; denne varianten handlet om hvorvidt verdslige fornøyelser som for eksempel dans var tillatelig.


== Litteratur ==
Friedhelm Krüger: Adiaphoristenstreit., in: Walter Kasper (Hrsg.): Lexikon für Theologie und Kirche. (LThK) – Freiburg i. Br.; Basel; Rom: Herder. - 3. Auflage. - Bd. 1: A – Barcelona., 1993, ISBN 3-451-22001-6, Sp. 158 (mit Literaturangaben)


== Referanser ==
Internet Society Norway Chapter

The Norway Chapter of the Internet Society, i norsk dagligtale kalt ISOC Norge, ble opprinnelig stiftet i april 1995 og fungerte frem til ca 2005, for så å «gå i dvale» i noen år. Foreningen ble gjenopprettet og formelt stiftet på ny 20. juni 2013.Foreningen er den offisielle norske avdelingen av den internasjonale ikke-statlige organisasjonen The Internet Society (ISOC).


== Referanser ==


== Eksterne lenker ==
The Internet Society sin offisielle hjemmeside.
Brief History of the Internet Barry M. Leiner, Vinton G. Cerf, David D. Clark, Robert E. Kahn, Leonard Kleinrock, Daniel C. Lynch, Jon Postel, Larry G. Roberts, Stephen Wolff. (1997) The Internet Society
Bulldozer (film, 1993)

Bulldozer er en dansk novellefilm fra 1993 av norske Maria Sødahl. Manuskriptet ble skrevet av Nikolaj Thide og Sødahl.Filmen vant gullstolen under kortfilmfestivalen i Grimstad i 1993.


== Handling ==
Den 43-årige bankfunksjonæren Lene lever et regulert og ensomt liv i sin vesle leilighet. En fredag klokken 16:27 blir Lene tatt som gissel av en bankraner. Når han til slutt vil skille seg av med henne, nekter hun.


== I rollene ==
Ulla Henningsen - Lene
Kim Bodnia - Samson
Anne Marie Helger
Henrik Koefoed
Michael Simpson


== Referanser ==
Manchester City WFC

Manchester City Women's Football Club er kvinnelaget til den engelsk fotballklubben Manchester City FC fra byen Manchester i England. Klubben har vunnet både engelsk liga og cup for kvinner.
De startet som Manchester City Ladies i en lavere divisjon.  I august 2012 slo de seg sammen med det kjente Manchester City FC.
I 2013 ble de med i den britiske toppdivisjonen FA Women's Super League, som de vant i 2016.  De har kommet på andreplass seks ganger mellom 2015 og 2021.
Den 13. mai 2017 vant de FA Women's Cup ved å slå Birmingham med 4–1 på Wembley Stadium. Den bedriften gjentok de i 2019 og 2020. Men de slo andre lag.
De rakk helt til semifinalen av Mesterligaen i fotball for kvinner 2016/2017, men ble utslått av de senere mestere Lyon. De tapte også for Lyon i semifinalen sesongen etter, hvor de for øvrig slo ut LSK Kvinner i åttendedelsfinalen.
De spiller på gressbanen Academy Stadium som ble åpnet i 2014 med plass til 7 000 tilskuere. Den ligger like ved Etihad Stadium.


== Spillerstall ==
oppdatert 28. september 2022


=== Utlånte spillere ===


== Kjente spillere ==
Fram til september 2022


== Meritter ==

Women's Super League
Vinner (1): 2016
Andreplass (5): 2015, 2017/18, 2018/19, 2019/20, 2020/21FA-cupen
Vinner (3): 2016/17, 2018/19, 2019/20
Andreplass (1): 2021/22
Ligacupen
Vinner (4): 2014, 2016, 2018/19, 2021/22
Andreplass (1): 2017/18


== Referanser ==
Cyclocephala ligyrina

Cyclocephala ligyrina er en bille som hører til gruppen hornbiller i familien skarabider (Scarabaeidae).


== Utseende ==
En middelsstor (ca. 20 millimeter), avlang, blankt svart hornbille.  Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er middels kraftig punktert. Arten skiller seg fra de fleste andre Cyclocephala-arter på den mørke fargen.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt fra Honduras i nord til Peru i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala ligyrina Bates, 1887


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
(en) Cyclocephala ligyrina i Encyclopedia of Life 
(en) Cyclocephala ligyrina i Global Biodiversity Information Facility 
(en) Cyclocephala ligyrina hos NCBI 
Cyclocephala ligyrina – detaljert informasjon på Wikispecies 
(en) Cyclocephala – kategori av bilder, video eller lyd på Commons
Cyclocephala aequatoria

Cyclocephala aequatoria er en bille som hører til gruppen hornbiller i familien skarabider (Scarabaeidae).


== Utseende ==
En middelsstor ( millimeter), avlang, blank, brunrød hornbille med svarte flekker. Hodet er mørkt, snuten litt rundet framskytende. Pronotum har et par litt utydelige, kommaformede svarte flekker. Hver dekkvinge har en liten, mørk skråflekk i den fremre delen og to mørke flekker i den bakre, for øvrig har scutellum mørke kanter og dekkvingene er ganske smalt mørke ved sømmen. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Arten kjennes særlig på den brede, nebblignende snuten.


== Levevis ==
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.


== Utbredelse ==
Arten er utbredt over fra Mexico i nord til Ecuador i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien hornbiller, Dynastinae MacLeay, 1819
Stammen Cyclocephalini
Slekten Cyclocephala Latreille, 1829
Cyclocephala aequatoria Endrödi, 1963


== Kilder ==
Generic Guide to New World Scarab Beetles - Cyclocephala [1]


== Eksterne lenker ==
Dynastidae du monde- nettside om arten
(en) Cyclocephala aequatoria i Encyclopedia of Life 
(en) Cyclocephala aequatoria i Global Biodiversity Information Facility 
(en) Cyclocephala aequatoria hos NCBI 
Cyclocephala aequatoria – detaljert informasjon på Wikispecies 
(en) Cyclocephala – kategori av bilder, video eller lyd på Commons
Reuter & Skoog

Reuter & Skoog var en svensk komedisere med skuespillerne Ulla Skoog og Suzanne Reuter. Den ble sendt i seksten avsnitt under to sesonger 1999–2000 og 2001 i Sveriges Television. Serien ble skapt av produsenter Elisabeth Aldén og manuskript var blant annet av Ulla Skoog, Calle Norlén, Hans Rosenfeldt og Sven Hugo Persson.Seriens kjenningsmelodi var It Takes Two sunget av Marvin Gaye og Kim Weston.


== Referanser ==
FA Women’s Cup

FA Women's Cup (1970–) er en årlig utslagsturnering mellom engelske kvinnelag i fotball.
Den het opprinnelig Mitre Cup, etter sportsutstyrselskapet Mitre. Turneringen ble da arrangert av Women's Football Association som eksisterte 1969 til 1993. Sitt nåværende navn fikk turneringen i 1993 etter at The Football Association (FA) overtok driften av kvinnefotball i England.I den første finalen (1971) vant Southampton 4–1 over skotske Stewarton Thistle. Southampton WFC vant åtte titler mellom 1971 og 1981, deretter flyttet hegemoniet nordover. Doncaster Belles vant seks titler mellom 1983 og 1994, og nådde alle finaler unntatt én i dette tidsrommet. Flest seiere har imidlertid Arsenal LFC, som brøt Southamptons rekord i 2008 og i alt har vunnet 14 ganger mellom 1993 og 2016. Manchester City WFC har vunnet tre ganger fra 2017 til 2020.


== Vinnere av WFA Mitre Cup (1970–1993) ==


== Referanser ==
Jemal Karchkhadze

Jemal Karchkhadze (Georgisk: ჯემალ ქარჩხაძე; 1936–1998) var en georgisk forfatter. Han har skrevet flere romaner, noveller og essays. Karchkhadzes roman Igi (იგი) er inkludert i det georgiske videregående skoleprogrammet, samt novelle  Marianna (მარიანა).
Karchkhadze har fått Georgisk Statspris i 1999 og Galapris i 2007. Hans bøker er oversatt til svensk , tysk, russisk , arabisk og tsjekkisk.


== Referanser ==
Øresnegler

Øresnegler (Haliotis) er eneste nålevende slekt i øresneglfamilien (Haliotidae), en familie som består av store marine snegler (Gastropoda). Slekten består av 62 arter, hvorav 57 nålevende og fem utdødde. Slekten blir av og til inndelt i opptil sju underslekter, men disse synonymiseres av World Register of Marine Species (WoRMS). Øresnegler er også kjent som abalone (amerikansk eng.) og pāua (maorisk, gjelder egentlig kun tre av artene).


== Beskrivelse ==

Øresnegler er forgjellesnegler med et øreformet, lavt skall med stor åpning og en rekke marginale huller, der vannet presses ut. Typearten er H. asinina, som ble beskrevet av Carl von Linné i 1758. De fleste har et relativt uanselige ytterskall, selv om det varierer noe. Den største av øresneglene er H. rufescens, som kan bli opp til 25 cm bred og finnes i kystfarvannet utenfor California.
Øresnegler trives langs kysten, på dyp fra tidevannssonen og ned mot 10 m. De fleste artene trives i temperert vann, som langs kysten av New Zealand, Sør-Afrika, Australia, Japan og det vestlige Nord-Amerika. Artene er imidlertid bredt distribuert langs kysten av verdenshavene, unntatt langs stillehavskysten av Sør-Amerika og Antarktika. De finnes heller ikke i Arktis.
Øresnegler er populær mat og regnes som meget velsmakende, men mange steder er det restriksjoner på fangst av dem. Perlemoren på innsiden av skallet er dessuten ofte svært vakker og brukes ofte til smykker og lignende pynt. Øresnegler kan dessuten lage usedvanlig vakre blisterperler (halvperler som dannes direkte på skallets innside, og derfor ikke kan bli runde, slik som perler som dannes i bløtdelene på muslinger kan bli). De dyrkes dessuten både som mat og som produsenter av blisterperler, som kan dannes i spesielle mønstre, ved at former med mønster plasseres på skallets innside.


== Inndeling ==
Inndelingen under følger WoRMS og er i henhold til Bouchet & Gofas (2012).


== Utvalg ==
Under er et utvalg fotografier av skall etter øresnegler.


== Referanser ==


== Eksterne lenker ==
(en) Øresnegler – oversikt og omtale av artene i WORMS-databasen 
(en) Øresnegler i Encyclopedia of Life 
(en) Øresnegler i Global Biodiversity Information Facility 
(no) Øresnegler hos Artsdatabanken 
(en) Øresnegler hos Fossilworks 
(en) Øresnegler hos ITIS 
(en) Øresnegler hos NCBI 
(en) Kategori:Haliotis – bilder, video eller lyd på Wikimedia Commons 
(en) Haliotis – galleri av bilder, video eller lyd på Wikimedia Commons 
Haliotis – detaljert informasjon på Wikispecies